**Компас Фонд за вземания АДСИЦ**

**Пояснителни бележки към междинен финансов отчет към 30 юни 2023 г.**

# Информация за дружеството

Компас Фонд за вземания АДСИЦ (Дружеството) е регистрирано като акционерно дружество със специална инвестиционна цел в България с ЕИК 205685841. Седалището и адресът на управление на Дружеството се намират в гр. София, п.к. 1000 Район „Възраждане“, ул. „Георг Вашингтон“ № 19, ет.2.

Основната дейност на Дружеството се състои в набиране на парични средства чрез издаване на ценни книжа и инвестиране на набраните средства във вземания /секюритизация на вземания/, покупко-продажба на вземания.

Дейността на Дружеството е регулирана от Закона за дружествата със специална и инвестиционна цел и за дружествата за секюритизация.

Към 30 юни 2023 г. „Компас Фонд за вземания“ АДСИЦ е с регистриран капитал от 1 500 000 лв., разпределен в 1 500 000 броя обикновени, поименни, безналични, с право на глас акции с номинал 1 (един) лев всяка.

Акционерна структура към 30 юни 2023 г**.**, отразяваща лицата притежаващи над 5% от капитала, е следната:

|  |  |  |
| --- | --- | --- |
| **Акционери притежаващи над 5% от регистрирания акционерен капитал** | **Брой акции** | **% от капитала** |
| ДФ ЕФ РАПИД | 199 000 | 13.27 |
| ДФ АКТИВА ВИСОКОДОХОДЕН | 199 000 | 13.27 |
| ДФ ТРЕНД БАЛАНСИРАН ФОНД | 114 000 | 7.60 |
| ДФ ТРЕНД ФОНД АКЦИИ | 183 660 | 12.24 |
| ДФ С-МИКС | 100 000 | 6.67 |
| ОПОРТЮНИТИ БЪЛГАРИЯ ИНВЕСТМЪНТ АД | 151 085 | 10.07 |
| КОМПАС КАПИТАЛ АД | 132 760 | 8.85 |
| БЪЛГАРСКИ ФОНД ЗА ДЯЛОВО ИНВЕСТИРАНЕ АД | 359 485 | 23.97 |

Компас Фонд за Вземания АДСИЦ е публична компания, търгувана на Българска фондова борса /Борсов код на емисията: CRF/

Обслужващо дружество на „Компас Фонд за вземания“ АДСИЦ е „АйДЕА обслужващо дружество“ ЕООД.

Банка-депозитар на „Компас Фонд за вземания“ АДСИЦ е „Централна Кооперативна Банка“ АД.

Дружеството има едностепенна система на управление. Съветът на директорите към 30 юни 2023 г. е в следния състав:

* Иван Димитров Пирински– член на Съвета на директорите и изпълнителен директор;
* Алексей Алипиев Георгиев – Председател на Съвета на директорите;
* Илхан Рамадан Фаик – член на Съвета на директорите.

Дружеството се представлява от изпълнителния директор Иван Димитров Пирински.

В дружеството е създаден Одитен комитет, в състав:

1. Теодор Младенов Тодоров;

2. Михаела Бориславова Михова;

3. Драгомир Христов Великов.

# Основа за изготвяне на финансовия отчет

Този междинен съкратен финансов отчет за период от 1 януари 2023 г. до 30 юни 2023 г**.** е изготвен в съответствие с МСС 34 „Междинно финансово отчитане“. Той не съдържа цялата информация, която се изисква за изготвяне на пълни годишни финансови отчети съгласно МСФО и следва да се чете заедно с годишния финансов отчет на Дружеството към 31 декември 2022 г., изготвен в съответствие с Международните стандарти за финансово отчитане (МСФО), разработени и публикувани от Съвета по международни счетоводни стандарти (СМСС) и приети от Европейския съюз (ЕС).

Финансовият отчет е изготвен в български лева, което е функционалната валута на Дружеството. Всички суми са представени в хиляди лева (хил. лв.)

Този междинен съкратен отчет е индивидуален.

Междинният съкратен финансов отчет е съставен при спазване на принципа на действащо предприятие и като са взети предвид възможните ефекти от продължаващото въздействие на пандемията от коронавирус Covid-19, както и продължаващият военен конфликт между Руската Федерация и Украйна.

**Пандемия от коронавирус (COVID-19)**

Пандемията от COVID-19 е в процес на затихване и повечето карантинните мерки и ограничения в тази връзка са само препоръчителни.

**Военен конфликт**

На 24 февруари 2022 г. Руската Федерация започна военна инвазия в Украйна. В резултат на това, на Русия бяха наложени редица различни икономически и финансови санкции от Европейския съюз и други страни. Конфликтът между Русия и Украйна оказа значително въздействие върху световната икономика по различни начини, свързани главно с цените на енергийните ресурси. Нарастващите цени и инфлацията в световната икономика вероятно ще имат широкообхватно въздействие върху дейността на Дружеството, свързано с бизнес модела, веригата за доставки, правните и договорните въпроси, служителите, потребителите и оборотния капитал.

При изготвянето на настоящия финансов отчет ръководството на Дружеството разгледа дали са необходими корекции по отношение на сумите, представени в него в резултат на войната в Украйна. Дружеството няма никакви активи и операции в Украйна, Беларус или Русия или в други държави, съседни на Украйна. Поради това Дружеството не е пряко засегнато от търговски ограничения или санкции, но е засегнато от по-широки макроикономически последици - съществено увеличение на инфлацията и сложната икономическа обстановка по отношение на сектора, в който работи Дружеството, а именно покупката на вземания.

# Промени в счетоводната политика

* 1. **Общи положения и нови стандарти, изменения и разяснения, които cа влезли в cила за финансовата година, започваща на 1 януари 2023 г.**

Този междинен съкратен финансов отчет е изготвен съгласно приетата счетоводна политика в последния годишен финансов отчет на Дружеството към 31 декември 2022 г. с изключение на прилагането на новите стандарти, изменения и разяснения към МСФО, които са задължителни за прилагане за първи път от финансовата година, започваща на 1 януари 2023 г.

* 1. **Промени в приблизителните оценки**

При изготвянето на междинни финансови отчети ръководството прави редица предположения, оценки и допускания относно признаването и оценяването на активи, пасиви, приходи и разходи.

Действителните резултати могат да се различават от предположенията, оценките и допусканията на ръководството и в редки случаи съответстват напълно на предварително оценените резултати.

При изготвянето на представения междинен съкратен финансов отчет значимите преценки на ръководството при прилагането на счетоводните политики на Дружеството и основните източници на несигурност на счетоводните приблизителни оценки не се различават от тези, оповестени в годишния финансов отчет на Дружеството към 31 декември 2022 г.

* 1. **Управление на риска относно финансовия риск**

Дружеството е изложено на различни видове рискове по отношение на финансовите си инструменти. Най-значимите финансови рискове, на които е изложено Дружеството, са пазарен риск, кредитен риск, ликвиден и лихвен риск.

Междинният съкратен финансов отчет не включва цялата информация относно управлението на риска и оповестяванията, изисквани при изготвянето на годишни финансови отчети, и следва да се чете заедно с годишния финансов отчет на Дружеството към 31 декември 2022 г. Не е имало промени в политиката за управление на риска относно финансови инструменти през периода.

# Вземания по договори за цесии

Балансовата стойност на вземанията по договори за цесии, които са класифицирани като дългови инструменти по амортизирана стойност, е представена, както следва:

|  |  |  |  |  |  |  |
| --- | --- | --- | --- | --- | --- | --- |
|  | **Текущи** | | |  | **Нетекущи** | |
|  | **30.06.2023 г.** | **2022 г.** |  |  | **30.06.2023 г.** | **2022 г.** | |  |
|  | **‘000 лв.** | **‘000 лв.** |  |  | **‘000 лв.** | **‘000 лв.** | |  |
| Вземания по договори за цесии | 19 | 4 |  |  | 10 332 | 535 | |  |
| **Общо вземания** | **19** | **4** |  |  | **10 332** | **535** | |  |

Вземанията по договорите за цесия са необезпечени.

# Предоставени аванси

|  |  |  |
| --- | --- | --- |
|  | **30.06.2023** | **31.12.2022** |
|  | **‘000 лв.** | **‘000 лв.** |
|  |  |  |
| Авансови плащания към доставчици | - | 2 |
| **Предоставени аванси** | **-** | **2** |

# Други вземания

|  |  |  |
| --- | --- | --- |
|  | **30.06.2023** | **31.12.2022** |
|  | **‘000 лв.** | **‘000 лв.** |
|  |  |  |
| Предплатени суми | 9 | - |
|  | **9** | **-** |

# Пари и парични еквиваленти

Парите и паричните еквиваленти включват следните елементи:

|  |  |  |
| --- | --- | --- |
|  | **30.06.2023** | **31.12.2022** |
|  | **‘000 лв.** | **‘000 лв.** |
| **Парични средства в банки и в брой в:** |  |  |
| - български лева | 822 | 704 |
|  | **822** | **704** |

Дружеството няма блокирани пари и парични еквиваленти.

# Собствен капитал

# Акционерен капитал

Регистрираният капитал на Дружеството се състои от **1 500 000 (един милион и петстотин хиляди)** лева, разпределен в 1 500 000 броя обикновени безналични акции с право на глас и с номинална стойност 1 (един) лев всяка една.

|  |  |  |  |  |  |
| --- | --- | --- | --- | --- | --- |
|  | | **30.06.2023** | | **31.12.2022** | |
| Брой издадени и напълно платени акции: | |  | |  | |
| В началото на годината | | 1 500 000 | | 1 500 000 | |
| Брой издадени и напълно платени акции | | - | | - | |
| **Общо акции, оторизирани към края на периода** | | **1 500 000** | | **1 500 000** | |
|  |  | |  | |

Списъкът на акционерите на Дружеството е представен както следва:

|  |  |  |  |  |
| --- | --- | --- | --- | --- |
| **Акционер** | **Брой акции** | **% от капитала** | **Брой акции** | **% от капитала** |
|  | **30.06.2023г.** | **30.06.2023г.** | **31.12.2022г.** | **31.12.2022г.** |
|  |  |  |  |  |
| ДФ ЕФ РАПИД | 199 000 | 13.27 | 199 000 | 13.27 |
| ДФ АКТИВА ВИСОКОДОХОДЕН | 199 000 | 13.27 | 199 000 | 13.27 |
| ДФ ТРЕНД БАЛАНСИРАН ФОНД | 114 000 | 7.60 | 100 000 | 6.67 |
| ДФ ТРЕНД ФОНД АКЦИИ | 183 660 | 12.24 | 183 660 | 12.24 |
| ДФ С-МИКС | 100 000 | 6.67 | 100 000 | 6.67 |
| ОПОРТЮНИТИ БЪЛГАРИЯ ИНВЕСТМЪНТ АД | 151 085 | 10.07 | 151 085 | 10.07 |
| КОМПАС КАПИТАЛ АД | 132 760 | 8.85 | 168 275 | 11.22 |
| БЪЛГАРСКИ ФОНД ЗА ДЯЛОВО ИНВЕСТИРАНЕ АД | 359 485 | 23.97 | 348 595 | 23.24 |
| Други акционери под 5 % | 61 010 | 4.06 | 50 385 | 3.35 |
|  |  | **100.00** |  | **100.00** |

# Премиен резерв

Разликата между номиналната стойност на емитираните акции от увеличението на капитала и емисионната им стойност е отнесена във фонд "Резервен" на дружеството, съгласно чл. 176, ал.3 от Търговски закон. Премийните резерви могат да бъдат използвани само за покриване на загуби от минали години.

|  |  |  |
| --- | --- | --- |
|  | **Премиен резерв** | **Общо** |
|  | **‘000 лв.** | **‘000 лв.** |

|  |  |  |
| --- | --- | --- |
| Салдо към 1 януари 2022 г. | 10 | 10 |
| **Салдо към 31 декември 2022 г.** | **10** | **10** |
|  |  |  |
| Салдо към 1 януари 2023 г. | 10 | 10 |
| **Салдо към 30 юни 2023 г.** | **10** | **10** |

# Търговски и други задължения

|  |  |  |
| --- | --- | --- |
|  | **30.06.2023** | **31.12.2022** |
|  | **‘000 лв.** | **‘000 лв.** |
|  |  |  |
| Търговски задължения | 39 | 1 |
|  | **39** | **1** |

Не са представени справедливи стойности на търговските и други задължения, тъй като поради краткосрочния им характер, ръководството на Дружеството счита, че стойностите, по които те са представени в отчета за финансовото състояние, отразяват тяхната справедлива стойност.

# Заеми

Заемите включват следните финансови пасиви:

|  |  |  |  |  |  |  |
| --- | --- | --- | --- | --- | --- | --- |
|  | **Текущи** | | |  | **Нетекущи** | |
|  | **30.06.2023 г.** | **2022 г.** |  |  | **30.06.2023 г.** | **2022 г.** | |  |
|  | **‘000 лв.** | **‘000 лв.** |  |  | **‘000 лв.** | **‘000 лв.** | |  |
| Облигационен заем | 188 | - |  |  | 9 982 | - | |  |
| **Общо балансова стойност** | **188** | **-** |  |  | **9 982** | **-** | |  |

* 1. **Заеми, отчитани по амортизирана стойност**

**Облигационни заеми - първа по ред облигационна емисия** **ISIN BG2100007231**

На 11.04.2023 г. “Компас Фонд за вземания” АДСИЦ емитира емисия корпоративни обезпечени облигации при условията на частно предлагане, при следните условия:

|  |  |
| --- | --- |
| Размер на емисията | 10 000 000 (десет милиона) лева, разпределени в 10 000 облигации с номинал 1 000 (хиляда) лева. |
| Дати на падежа на главницата | 11.10.2025 г., 11.04.2026 г., 11.10.2026 г., 11.04.2027 г., 11.10.2027 г., 11.04.2028 г., 11.10.2028 г., 11.04.2029 г., 11.10.2029 г., 11.04.2030 г. |
| Лихвен процент | Променлив лихвен процент, формиран от стойността на индекса ЛЕОНИА + 6.00 % (шест процента) на годишна база, но не по-малко от 6.00%, ако индекса ЛЕОНИА е отрицателна величина |
| Периодичност на лихвените плащания | На шест месеца  Дати на падежите на лихвените плащания – 11.10.2023 г., 11.04.2024 г., 11.10.2024 г., 11.04.2025 г. 11.10.2025 г., 11.04.2026 г., 11.10.2026 г., 11.04.2027 г., 11.10.2027 г., 11.04.2028 г., 11.10.2028 г., 11.04.2029 г., 11.10.2029 г., 11.04.2030 г.  В случай че някоя от датите е почивен или неработен ден, лихвените плащания ще се извършват на първия следващ работен ден. |
| Обезпечение | А) Първи по ред особен залог върху вземания, който следва да бъде учреден в срок от 30 дни, считано от сключването на облигационния заем. Размерът на главницата по заложените вземания следва във всеки един момент да бъде не по-малък от 130% от номиналната стойност на емисията и дължимите лихви;  Б) Първи по ред особен залог върху разплащателна сметка в Тексим банк АД, който следва да бъде учреден в срок от 5 работни дни от сключването на облигационната емисия. |

Средствата от облигационния заем са изцяло използвани от Дружеството за закупуване на портфейли от вземания.

Към края на отчетния период салдото по главницата на издадената облигационна емисия възлиза на 10 000 хил. лева.

# Възнаграждения на персонала

# Разходи за персонала

|  |  |  |
| --- | --- | --- |
|  | **30.06.2023** | **30.06.2022** |
|  | **‘000 лв.** | **‘000 лв.** |
| Разходи за заплати | (20) | (20) |
| Разходи за социални осигуровки | (2) | (3) |
| **Разходи за персонала** | **(22)** | **(23)** |

# Приходи

|  |  |  |
| --- | --- | --- |
|  | **30.06.2023** | **30.06.2022** |
|  | **‘000 лв.** | **‘000 лв.** |
| Приходи от лихви по вземания по договори за цесии | 14 | - |
| **Приходи** | **14** | **-** |

# 

# Разходи за външни услуги

|  |  |  |
| --- | --- | --- |
|  | **30.06.2023** | **30.06.2022** |
|  | **‘000 лв.** | **‘000 лв.** |
| Такси /Централен Депозитар, БФБ, КФН/ | (6) | (5) |
| Независим финансов одит | (5) | (4) |
| Възнаграждение по договор с обслужващото дружество /трето лице/  Интернет и компютърни услуги | (51)  (1) | (12)  (1) |
| Разходи по облигация | (5) | - |
|  | **(68)** | **(22)** |

# Свързани лица и сделки със свързани лица

Свързаните лица на Дружеството включват ключов управленски персонал на Дружеството.

Ако не е изрично упоменато, транзакциите със свързани лица не са извършвани при специални условия и не са предоставяни или получавани никакви гаранции.

**14.1 Сделки с ключов управленски персонал**

Ключовия управленски персонал на Дружеството включва членовете на съвета на директорите. Възнагражденията на ключовия управленски персонал включват следните разходи:

|  |  |  |
| --- | --- | --- |
|  | **30.06.2023** | **30.06.2022** |
|  | **‘000 лв.** | **‘000 лв.** |
| Краткосрочни възнаграждения |  |  |
| Заплати | (19) | (20) |
| Разходи за социални осигуровки | (2) | (3) |
| Общо краткосрочни възнаграждения | **(21)** | **(23)** |
| Общо възнаграждение | **(21)** | **(11)** |

# 

# Политика и процедури за управление на капитала

Целите на Дружеството във връзка с управление на капитала са:

* да осигури способността на Дружеството да продължи да съществува като действащо предприятие; и
* да осигури адекватна рентабилност за собствениците, като определя цената на продуктите и услугите си в съответствие с нивото на риска.

Дружеството управлява структурата на капитала и прави необходимите корекции в съответствие с промените в икономическата обстановка и рисковите характеристики на съответните активи.

За да поддържа или коригира капиталовата структура, Дружеството може да промени сумата на дивидентите, изплащани на собствениците, да върне капитал на акционерите, да емитира нови акции или да продаде активи, за да намали задълженията си. Дружеството следи нивото на собствения капитал, както и съотношението секюритизирани вземания към собствен капитал.

Към края на отчетния период Дружеството няма привлечен капитал, подлежащ на връщане.

# Събития след края на отчетния период

И към датата на одобрението на финансовия отчет за публикуване продължава да се води военен конфликт между Руската Федерация и Република Украйна. В резултат на тези действия, на Русия бяха наложени редица различни икономически и финансови санкции от Европейския съюз и други страни. Очакванията са в средносрочен и дългосрочен план те да имат всеобхватен негативен ефект и върху световната икономика и различни сфери на обществения живот. Ситуацията е много динамична и непредсказуема и потенциално всеобхватна, поради което на този етап на практика Ръководството на Дружеството не е в състояние да направи надеждна прогноза за потенциалното количествено въздействие на военната криза.

Към датата на съставяне на финансовия отчет пандемията от коронавирус е затихваща. Не е възможно надеждно да се оцени потенциалното въздействие, положително или отрицателно, след датата на отчитане.

# Одобрение на финансовия отчет

Междинният финансов отчет към 30 юни 2023 г. (включително сравнителната информация) е одобрен и приет от Съвета на директорите на 19.07.2023 г.